**«Ана - қасиетті де, киелі есім!»**

 Ана жайлы ойымды, айтып тауыса алу мүмкін емес. Әркімнің  өз анасына деген махабаты шексіз. Мен де анамның маған сыйлаған мәнді өмірі үшін алғысымды айта отырып, өз ойымды аз да болса жеткізгім келеді.

Ана! Ана! «Ана» дегенде толқымайтын жүрек, толғанбайтын жан жоқ. Осы үш қана әріптен тұратын «Ана» сөзінің астарында теңіз сияқты терең ой жатыр. Ана-әрбір адам баласы үшін ең ыстық, жанға жақын, мағыналы да қастерлі сөз. Адамзат баласы алғаш дүние есігін ашқанда ананың ақ сүтімен бойына нәр алады, ана құшағына еніп, ана мейіріміне бөленеді. «Анаңды Меккеге үш арқалап апарсаңда, қарызыңды өтей алмайсың»  деп бекер айтпаған. Шынында да, осыншама қиналып, көз жасын төге жүріп, бізді өсірген анаңа қолыңнан келгеніңнің бәрін істесең де, оның бәрі анаңның түн ұйқысын төрт бөлген бір күніндей ғана. Ақ сүтін беріп, аялап, қанаттыға қақтырмай тұмсықтыға щоқыттырмай, бетімізден қақпай, не қаласақ, тауып жақсылық істеуге тырысқан анамызды Меккеге үш рет арқалап апарсақ та, парызымызды өтей алмаймыз! Дүниедегі ең керемет те, сұлу да – аналарымыз. Олар бізге құрбы да, сырлас та бола алады.

 Өз парызыңды өтеу, бұл - ана алдындығы парызды өтеу. Ана – өмірдегі ең киелі есім, нәзік атау. Сондықтан, бізді аялап, түн ұйқысын төрт бөлген анамызға алғысымызды айтып, парызымызды өтеуіміз керек!

**Ақан негізгі мектебі**

**8-сынып оқушысы**

**Жұмашева Аяулым**

**«Ана, сізге мың алғыс!»**

 Дүниеде не тәтті – Ананың сүті. Дүниеде не жұмсақ - Ананың алақаны. Ақ сүт берген, әлпештеген анашым, сіз мен үшін әлемдегі ең жақын да сүйікті жансыз. Сіздің бізге, яғни балаларыңызға деген ана махаббатыңыз шексіз. Дүниеге іңгәләп келгеннен - ақ, жүрегіңізге мейірім ұялап, түн ұйқыңызды төрт бөліп, аман өсіп, адам болуымызды тілеп жүресіз.
Аяулы анам, мен өзімді бақыттымын деп санаймын, себебі, анасы бар адамдар – бақытты жандар. Олар қанат астындағы балапандар сияқты үнемі ана жылуын, махаббатын, мейірімін сезініп жүреді.
Анашым сіз менің қамқоршымсыз, ақылшымсыз, тәрбиешімсіз. Әрдайым жақсыны үйретіп, жаманға жолаттырмайсыз. Жетістіктерге жетсем, менімен бірге қуанып, сүрінсем - жұбатып, бірге мұңаясыз, жігерлендіре түсесіз.
 «Анаға қарап қыз өсер», - деп тегін айтылмаған. Мен анам сияқты болғымс келеді. Мені дүниеге әкеліп,аялап өсіріп отырғанына мың алғыс айтамын. Әр ана өзінің баласы келешекте жақсы адам болғанын қалайды. Олар бізге әрқашан тура жолды нұсқап, ақ пен қараны ажыратуға көмектеседі. Мен келешекте анамды асырап, маған бола тер төккен күндерін ақтап, ол үшін мен де аянбай еңбек еткім келеді. Осы жарық дүниеге әкелген анама қанша алғыс айтсам да жеткіліксіз. Ана сізге мың алғыс, маған бар тәлім-тәрбиеңізді беріп өсіргеніңізге көп рахмет!

**Ақан негізгі мектебі**

**8-сынып оқушысы**

**Сейтова Зарина**